Sota-alus

Sota-alus on sotatoimiin tarkoitettu laiva, vene tai muu vesillä liikkuva kulkuväline. Sota-aluksella ymmärretään valtion asevoimille kuuluvaa sotilaallisin kansallisuustunnuksin varustettua alusta, joka on valtion tehtävään määräämän sotilaan komennossa ja jonka miehistö on sotilaskurin alainen.

Sota-alustyyppejä 
 Lentotukialukset
 Taistelulaivat, varustettu raskaalla tykistöllä, uppouma yli 17 500 tonnia.
 Panssarilaivat, varustettu raskaalla tykistöllä, uppouma alle 17 500 tonnia.
 Risteilijät
 Raskaat risteilijät, päätykistön kaliiperi yli 152 mm.
 Kevyet risteilijät, päätykistön kaliiperi alle 152 mm.
 Taisteluristeilijät, aseistettu taistelulaivan tavoin, mutta panssarointi on risteilijän tasoa
 Ohjusristeilijät, pääaseistuksena ohjukset.
 Torpedoalukset, pinta-aluksia vastaan
 Hävittäjät, uppouma 2 000–5 000 tonnia.
 Torpedoveneet
 Saattoalukset, saattueiden suojaamiseen, valvontaan ja sukellusveneiden torjuntaan.
 Saattohävittäjät
 Fregatit, uppouma noin 2 000 tonnia.
 Korvetit, uppouma noin 1 000 tonnia.
 Tykkiveneet
 Vartioalukset
 Miina-alukset
 Miinanraivaajat, miinojen tuhoamiseen.
 Miinalaivat
 Maihinnousualukset, miehistön ja materiaalin siirtoon
 Sukellusveneet
Tavanomaiset sukellusveneet/ydinkäyttöiset
Hyökkäyssukellusveneet
Ohjussukellusveneet
Ballistiset ohjussukellusveneet

Historiallisia
Ennen höyrykoneen keksimistä laivat kulkivat pääasiassa purjein. Suurimmat sotalaivat olivat jopa yli 100-tykkisiä linjalaivoja. Myös nimitykset fregatti (noin 20 tykkiä) ja korvetti periytyvät tältä ajalta. Kaleerit olivat yleisiä vielä 1700-luvulla, ennen kuin tykkien kehittyminen antoi purjein kulkeville aluksille mahdollisuuden puolustautua valtaukselta.